laion/Wikipedia-Exotic huggingface dataset:
שריף כיוף

שריף כיוף (בערבית: شريف كيوف; נולד ב-25 ביוני 2001) הוא כדורגלן דרוזי-ישראלי, המשחק בעמדת השוער במכבי חיפה. כיוף נולד בכפר עוספיא, ישראל, למשפחה דרוזית. גדל במחלקות הנוער של הפועל עספיא, מ.ס. כדורגל נשר, עירוני נשר ומכבי חיפה. ב-5 בנובמבר 2020 הושאל כיוף ממכבי חיפה למשך עונה אחת להפועל כפר שלם מהליגה הלאומית. הוא ערך 21 הופעות ליגה במהלך תקופת ההשאלה. ב-14 בספטמבר 2021 הושאל שוב, הפעם להפועל עפולה, גם היא מהליגה הלאומית. ב-15 באוגוסט 2022 הוארכה השאלתו בעונה נוספת, אך ב-18 בינואר 2023 הוא חזר למכבי חיפה בעקבות פציעתו של השוער הראשון ג'וש כהן. בסך הכול ערך 44 הופעות בליגה הלאומית במדי הפועל עפולה. ב-27 בספטמבר 2023 ערך הופעת בכורה במכבי חיפה במשחק הליגה מול בני סכנין, שהסתיים בתיקו 1–1, ובסיום העונה זכה עם הקבוצה באליפות. בעונת 2023/2024, עם עזיבתו של כהן, הפך כיוף לשוער הראשון של הקבוצה והופיע במדיה גם במסגרת הליגה האירופית והקונפרנס ליג. כיוף נכלל בסגל הנבחרת הצעירה לאליפות אירופה 2023. זומן לסגל נבחרת ישראל לקראת משחקי ליגת האומות בספטמבר 2024. מכבי חיפה אליפות המדינה: 2022/2023 אלוף האלופים: 2023 בן דודו של שריף הוא איוב כיוף, מפקד חטיבת מנשה. שריף כיוף, ברשת החברתית פייסבוק שריף כיוף, ברשת החברתית אינסטגרם שריף כיוף, באתר ההתאחדות לכדורגל בישראל שריף כיוף, באתר Transfermarkt שריף כיוף, באתר Soccerway שריף כיוף, באתר WorldFootball.net פרופיל, באתר מכבי חיפה כיוף הושאל לכפר שלם, באתר מכבי חיפה, 5 בנובמבר 2020 כיוף הושאל להפועל עפולה, באתר מכבי חיפה, 15 באוגוסט 2022 דורון בן דור, ‏שריף כיוף עזב את עפולה וחזר למכבי חיפה, באתר ONE‏, 18 בינואר 2023 הלחץ גובר: מכבי חיפה סיימה ב-1:1 מאכזב בבית מול בני סכנין, באתר וואלה, 27 בספטמבר 2023 יגאל גולדשטיין, ‏גלוך, רביבו וקארצב בסגל הצעירה ליורו, באתר ערוץ הספורט, 14 ביוני 2023 שריף כיוף צפוי לפתוח בשער הנבחרת בליגת האומות, באתר ‏מאקו‏, 29 באוגוסט 2024 איתי גודר, מכבי חיפה לא האמינה בו, אך שריף כיוף לא הותיר לה ברירה, באתר הארץ, 7 במרץ 2024
ז'יגמונד לאסלו

ז'יגמונד לאסלו, (במקור זינגר, בהונגרית: László Zsigmond;‏ בודפשט (נאג'טטן), 23 במאי 1893 – בודפשט, 28 ביולי 1981) היה היסטוריון מוזיקה, פילולוג וקנדידט (דוקטורט זוטר) למדעי המוזיקה (1972). זוכה פרס פרנץ ארקל ב-1962 (פרס ממלכתי למלחינים מצטיינים, מנהלים מוזיקליים ופעילות אמנותית). מחקריו בתחום האקוסטיקה של הדיבור בולטים ונלמדים עד היום. ז'יגמונד זינגר נולד במשפחה יהודית ביישוב נאג'טטן (Nagytétény) שהוא היום חלק מרובע 22 של בודפשט בגדה הימנית של הדנובה, כבנם של פילפ זינגר ושל הרמין שפיצר (1865–1945). בין השנים 1911–1916 סיים את לימודי הספרות שלו בפקולטה למדעי הרוח של האוניברסיטאות של בודפשט, לייפציג ווינה. ב-9 ביוני 1919 נישא בבודפשט לרוזליה, בתם של יונאש (יונה) שפר ושל עמליה שטרן. עבודת הדוקטורט שלו הייתה: בלדות הקורוצים (בודפשט, 1917). בין 1945 לבין 1948 היה מנהל בית הספר למוזיקה קרל גולדמארק, ולאחר מכן עד 1955 הפך למרצה להיסטוריה של המוזיקה בבתי הספר נבחרים למוזיקה במחוז בודפשט. הוא הובא למנוחות בבית הקברות היהודי ברחוב קוזמה בבודפשט. לאסלו עסק בעיקר בתורת השירה ההונגרית, תורת המקצב, פרוזודיה מוזיקלית (פרוזודיה הוא מושג בבלשנות השייך לתחום העוסק באקוסטיקה של הדיבור), תולדות המוזיקה ההונגרית, ביקורת מוזיקה ותרגומים מוזיקליים. 36 שירי עם צרפתיים (תרגום, בודפשט, 1949) פרנץ ליסט והמוזיקה הרוסית (בודפשט, 1955) חייו של פרנץ ארקל בתמונות (בודפשט, 1956, 1958, 1961, ברוסית 1964) קצב ומנגינה. פרוזודיה של שירה וזמר הונגרי (בודפשט, 1961) ליסט הצעיר. 1839-1811 (בודפשט, 1962) קסם החריזה (בודפשט, 1972) חייו של פרנץ ליסט בתמונות ובמסמכים (עם מאטקה בולסלב, בודפשט, 1978, גם ברוסית, בגרמנית, באנגלית, בצרפתית) שירה ומוזיקה (בודפשט, 1985). כתביו הרבים עסקו במגוון תחומים: מחקרים פרוזודיים מאמרי מוזיקה ביקורות תרגומים טקסטים של אורטוריות הרב אלכסנדר שייבר: על מותו של ז'יגמונד לאסלו (כתב העת חיים וספרות, 1981. כ"ב/32.) ז'יגמונד לאסלו, ביוגרפיה באתר Arcanum קברו של ז'יגמונד לאסלו בבית הקברות היהודי ברחוב קוזמה כל ספרי ז'יגמונד לאסלו ספרו של ז'יגמונד לאסלו על פרנץ ליסט (ברוסית) ספרו של ז'יגמונד לאסלו – פרנץ ליסט והמוזיה הרוסית לקסיקון ביוגרפי הונגרי Névváltoztatás a M. K. Belügyminisztérium 88157/1911. sz. rendelete alapján "Singer Fülöpné Spitzer Hermin halotti bejegyzése a Budapest VII. kerületi polgári halotti akv. 6020/1945. folyószáma alatt". נבדק ב-2019-10-28. "Házasságkötési bejegyzése a Budapest V. kerületi polgári házassági akv. 1054/1919. folyószáma alatt". נבדק ב-2019-10-28.
עילאי חג'ג'

עילאי חג'ג' (נולד ב-7 בנובמבר 2001) הוא כדורגלן ישראלי המשחק בעמדת הקשר והקיצוני במכבי חיפה מליגת העל. חג'ג' נולד וגדל בקריית גת שבישראל. בתור נער שיחק במועדונים מ.ס. קריית גת, מכבי קריית גת ומכבי חיפה. ב-5 באוגוסט 2021 הושאל חג'ג' למשך שתי עונות ממכבי חיפה להפועל עפולה מהליגה הלאומית. הוא ערך 69 הופעות ליגה במהלך תקופת ההשאלה, בהן הבקיע עשרה שערים. ב-16 במאי 2023 האריך את חוזהו במכבי חיפה עד לשנת 2026 וחזר להתאמן עם הקבוצה. ב-18 ביולי ערך את הופעת הבכורה שלו במכבי חיפה בניצחון 1-2 נגד חמרון ספרטנס במסגרת מוקדמות ליגת האלופות. ב-25 בנובמבר 2023 כבש את שערו בכורה במדי מכבי חיפה בליגת העל במשחק מול הפועל פתח תקווה. ב-24 בדצמבר הבקיע צמד בניצחון 1-5 נגד הפועל חדרה ונבחר לשחקן השבוע בליגת העל באותו מחזור. ב-2022, חג'ג' החל להיות חלק מסגל נבחרת ישראל עד גיל 21. הוא נכלל ואף שיחק במסגרת משחקיה בטורניר-הגמר של אליפות אירופה עד גיל 21 לשנת 2023. לזכותו 8 הופעות במדי הנבחרת הצעירה. מכבי חיפה אלוף האלופים: 2023 עילאי חג'ג', ברשת החברתית אינסטגרם עילאי חג'ג', באתר ההתאחדות לכדורגל בישראל עילאי חג'ג', באתר Transfermarkt עילאי חג'ג', באתר Soccerway עילאי חג'ג', באתר WorldFootball.net עילאי חג'ג', באתר FootballDatabase.eu יגאל גולדשטיין, ‏עילאי חג'ג' חתם במכבי חיפה עד 2026, באתר ערוץ הספורט, 16 במאי 2023 שחקן השבוע, מחזור 11: עילאי חג'ג' - מכבי חיפה, סרטון בערוץ "מנהלת הליגות לכדורגל", באתר יוטיוב, 26 בדצמבר 2023 יגאל גולדשטיין, ‏גלוך, רביבו וקארצב בסגל הצעירה ליורו, באתר ערוץ הספורט, 14 ביוני 2023
איינאו פרדה

איינאו פרדה (נולד ב-29 באפריל 2002) הוא כדורגלן ישראלי המשחק בעמדת הקשר האחורי בהפועל ירושלים מליגת העל. פרדה נולד בירושלים, ישראל, למשפחה יוצאת אתיופיה. הוא גדל בשכונת הקטמונים בעיר, הוריו התגרשו כשהיה בגיל צעיר והוא התמודד עם מצוקה חברתית. למועדון האוהדים הפועל ירושלים, שנקרא אז "הפועל קטמון" בעידן שלפני איחוד הקבוצה מחדש, הוא הגיע בכיתה ג', במסגרת "ליגת השכונות" - פרויקט חברתי של הקבוצה. הוא התבלט בכישרונו, ונקלט במחלקת הנוער של הקבוצה. ב-15 במרץ 2021 ערך את הופעת הבכורה שלו בקבוצה הבוגרת של המועדון, בהפסד 1-0 להפועל כפר שלם במסגרת גביע המדינה לעונת 2020/2021. ב-3 בספטמבר 2022 ערך את הופעת הבכורה שלו בליגת העל הישראלית, בניצחון 3-0 על מועדון ספורט אשדוד במסגרת המחזור השלישי לעונת 2022/2023. ב-26 בדצמבר 2023 כבש את שער הבכורה שלו בקריירת הבוגרים, בניצחון 2-1 על הפועל תל אביב במחזור השנים עשר לעונת 2023/2024 ביולי 2024 הודיע המועדון על החתמת פרדה לשלוש עונות נוספות. בהודעת הפועל ירושלים צוטט פרדה באומרו: "לפני הכל הייתי אוהד, כזה ששר ביציע את כל השירים, עוד מליגה א׳. החלום שלי היה לשחק בטדי". פרדה הוא חלק מסגל נבחרת ישראל עד גיל 21. נכלל בסגל הנבחרת לטורניר אליפות אירופה עד גיל 21 בשנת 2023. ביולי 2024 הודיע מאמן הנבחרת האולימפית גיא לוזון כי פרדה נכלל בסגל לאולימפיאדת פריז בקיץ 2024. איינאו פרדה, ברשת החברתית אינסטגרם איינאו פרדה, באתר ההתאחדות לכדורגל בישראל איינאו פרדה, באתר Transfermarkt איינאו פרדה, באתר Soccerway איינאו פרדה, באתר WorldFootball.net איינאו פרדה, באתר FootballDatabase.eu מליגת השכונות ליורו: סיפורו של איינאו פרדה, באתר ערוץ הספורט, 22 ביוני 2023 איינאו פרדה ממשיך איתנו עד 2026-27, באתר החשבון של הפועל ירושלים ברשת החברתית X (טוויטר לשעבר), ‏2/7/2024 יגאל גולדשטיין, ‏גלוך, רביבו וקארצב בסגל הצעירה ליורו, באתר ערוץ הספורט, 14 ביוני 2023 יניב טוכמן‏, ללא חלאילי וליידנר: פורסם סגל הנבחרת האולימפית לפריז, באתר וואלה, 2 ביולי 2024
תומאס די קוק

תומאס דיקסון קוק (נולד ב-31 ביולי 1941) הוא פרופסור אמריטוס לסוציולוגיה באוניברסיטת נורת'ווסטרן ועמית אמריטוס במכון לחקר מדיניות באוניברסיטה זו. במכון זה בעבר החזיק בקתדרה ע"ש ג'ואן וסרפטה הריסון לחקר אתיקה וצדק. בשנת 2014, הוא הפך לעמית בכיר ב-Mathematica Policy Research, מכון מחקר וייעוץ מדיניות מבוסס נתונים. בשנים 1959–1963 למד תואר BA בגרמנית ובצרפתית באוניברסיטת אוקספורד. לאחר סיום לימודי התואר הראשון המשיך ל-MA בסוציולוגיה באוניברסיטת סארלנד (University of the Saar) בגרמניה, את לימודי ה-MA סיים בשנת 1964. לאחר מכן המשיך לאוניברסיטת סטנפורד שם למד לתואר דוקטורט בחקר התקשורת במשך ארבע שנים עד 1967. קוק קיבל את פרס מירדאל למדע מאגודת ההערכה האמריקאית (American Evaluation Association) ב-1982 ואת פרס דונלד קמפבל למתודולוגיה חדשנית מארגון מדעי המדיניות ב-1988. בשנים 1997–1998 היה עמית במרכז ללימודים מתקדמים במדעי ההתנהגות באוניברסיטת סטנפורד. בשנת 2000, נבחר כעמית באקדמיה האמריקאית לאמנויות ומדעים, והפך ב-2002 לחבר באקדמיה האמריקאית למדעי המדינה והחברה. בשנת 2012 הוא קיבל את פרס פיטר ה. רוסי עבור תרומה ייחודית לתיאוריה או ליישום הערכת תוכניות מהאגודה לניהול ולניתוח מדיניות ציבורית. תומאס די קוק, באתר גוגל סקולר  Mark, Melvin M.; Caracelli, Valerie; McNall, Miles A.; Miller, Robin Lin (2017-08-29). "The Oral History of Evaluation". American Journal of Evaluation (באנגלית). 39 (2): 290–304. doi:10.1177/1098214017720066. ISSN 1098-2140. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תומאס די קוק".
מוחמד אבו רומי

מוחמד אבו רומי (בערבית: محمد ابو رومي; נולד ב-1 במרץ 2004) הוא כדורגלן ערבי-ישראלי המשחק בעמדת הקשר בעירוני קריית שמונה. אבו רומי נולד בטמרה למשפחה ערבית-מוסלמית. גדל במחלקות הנוער של הפועל חיפה, מכבי חיפה, מ.כ. נווה יוסף ועירוני קריית שמונה. ב-8 בנובמבר 2022 ערך את הופעת הבכורה שלו בקבוצה הבוגרת של עירוני קריית שמונה, בהפסד 0–1 למכבי נתניה במסגרת המחזור ה-12 בליגת העל הישראלית לעונת 2022/2023. אבו רומי הוא חלק מסגל נבחרת ישראל עד גיל 21. נכלל בסגל הנבחרת לטורניר אליפות אירופה עד גיל 21 בשנת 2023. אחיו התאום הוא כדורגלן נוער שהושאל למכבי אחי נצרת, הישאם אבו רומי, שנפצע קשה בתאונת דרכים עקב דריסת רכב פרטי, בעת שחצה את הכביש הראשי בכפר הולדתם טמרה בדרכו לאימון ב-2022. מוחמד אבו רומי, באתר ההתאחדות לכדורגל בישראל מוחמד אבו רומי, באתר Transfermarkt מוחמד אבו רומי, באתר Soccerway מוחמד אבו רומי, באתר FootballDatabase.eu כדורגל: התאומים מטמרה ממשיכים בקרית שמונה, באתר גליל עולה, ‏30 באוגוסט 2021 יגאל גולדשטיין, ‏גלוך, רביבו וקארצב בסגל הצעירה ליורו, באתר ערוץ הספורט, 14 ביוני 2023 ההתאחדות לכדורגל בישראל - פרטי שחקן, באתר www.football.org.il יונתן גינזבורג, ‏דאגה בק"ש ונצרת אחרי ששחקן נוער נדרס, באתר ONE‏, 5 באפריל 2022
אריק קאבווה

אריק קאבווה (בצרפתית: Éric Kabwe; נולד ב-5 במאי 2001 ברפובליקה הדמוקרטית של קונגו) הוא כדורגלן מהרפובליקה הדמוקרטית של קונגו המשחק בעמדת החלוץ בקבוצת הפועל כפר סבא מהליגה הלאומית ובנבחרת הרפובליקה הדמוקרטית של קונגו. קאבווה החל את הקריירה המקצוענית שלו בוויטה קלאב מליגת העל של הרפובליקה הדמוקרטית של קונגו. ב-12 ביוני 2023 חתם קאבווה בהפועל כפר סבא מהליגה הלאומית. ב-14 בינואר 2023 ערך קאבווה את הופעת הבכורה שלו בנבחרת הרפובליקה הדמוקרטית של קונגו, בתיקו 0-0 נגד נבחרת אוגנדה במסגרת אליפות האומות האפריקאיות. אריק קאבווה, באתר Transfermarkt אריק קאבווה, באתר Soccerway אריק קאבווה, באתר FootballDatabase.eu תומר חבז, ‏זר שני להפועל כפר סבא: אריק קבווה הקונגולזי, באתר ONE‏, 12 ביוני 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אריק קאבווה".
גמבוזאים

גמבוזאים (שם מדעי: Cyprinodontiformes) היא סדרה של דגים מקריני סנפיר. הם שוכנים בדרך כלל במים עליונים במים מתוקים אך יכולים להסתגל גם למים מליחים ולחופי ימים. רבים מבני סדרה זו הם דגי נוי מוכרים מהאקווריום שבו מגדלים אותם למשל דגי הגופי המשריץ צאצאים חיים. דגים אחרים כוללים את הגמבוזיה הידועה בצמצום מספרי יתושים ברחבי העולם וממנה קיבלה הסדרה את שמה. רובם קטנים מאוד והגדלים שבהם מהסוג ארבע-עין מגיעים לאורך 34 סנטימטר. הם אוכלי כל מהחי ומהצומח. דגליליים (Aplocheilidae) Nothobranchiidae ריבוליים (Rivulidae) Profundulidae גּוּדֵאָתִיִּים (Goodeidae) Fundulidae Valenciidae נאוויתיים (Cyprinodontidae) ארבע עיניים (Anablepidae) גמבוזיים (Poeciliidae) גידול דגי נוי קורידורס דגי נוי גורמי פנינה מדיה וקבצים בנושא גמבוזאים בוויקישיתוף גמבוזאים, באתר ITIS (באנגלית) גמבוזאים, באתר NCBI (באנגלית) גמבוזאים, באתר האנציקלופדיה של החיים (באנגלית) גמבוזאים, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
עבוד

האם התכוונתם ל... ג'ומאנה אמיל עבוד – אמנית פלסטינית חיים שאול עבוד – משורר ישראלי כרימה עבוד – אמנית לבנונית מרוואן עבוד – פוליטיקאי ושופט לבנוני מרקו עבוד – כדורגלן ישראלי שהד עבוד – כדורסלנית ישראלית עובד עאבוד
מרטין קרגן

מרטין קרגן, באנגלית: Martin Cregan ‏ (1788 - 10 בדצמבר 1870) היה צייר דיוקנאות אירי. קרגן נולד בשנת 1788 במחוז מית'. הוא גדל אצל הורים מאמצים ואימץ את שמם, ומאוחר יותר שינה אותו לקרגן. בעודו ילד, הכירו בכישרון האמנותי שלו, ומימנו את השכלתו בבתי הספר של חברת דבלין, בתחילת המאה ה-19. בעודו בבית הספר, זכה קרגן במדליות ב-1806 וב-1807 עבור יצירותיו. בני הזוג סטיוארט המשיכו לממן את לימודיו בלונדון, שם היה קרגן תלמידו של מרטין ארצ'ר שי. הוא היה התלמיד הראשון והיחיד של שי. קרגן התחתן עם ג'יין שוורצל בלונדון בשנת 1816. אביה היה הנרי שוורצל, ועבד בבית המלוכה הבריטי. לזוג נולדו 16 ילדים. ויליאם סטיוארט קרגן, בנם הרביעי של בני הזוג, הציג פעמיים באקדמיה המלכותית היביריאן בשנים 1860 ו-1872. קרגן מת בביתו ברחוב לנוקס ב-10 בדצמבר 1870. הוא נקבר בבית הקברות מאונט ג'רום. לגלריה הלאומית של דבלין יש עותק שלו של דיוקנו של סר ג'ושוע ריינולדס. ב-1889 צויר דיוקן של קרגן לאחר מותו על ידי סר תומאס ג'ונס. מ-1812 עד 1821, בזמן שהתגורר בלונדון, הוא הציג מדי שנה באקדמיה המלכותית ובמוסד הבריטי. הוא חזר לאירלנד, ועבר לדבלין ב-1822, והתבסס כצייר פורטרטים. הסטודיו שלו היה בבית מגורים השייך לסטיוארט ברחוב ליינסטר 6. הוא היה חבר האקדמיה המלכותית היבריאן ( RHA ) מיום היווסדה. ב-1823, נבחר למזכיר הראשון של האקדמיה. ב-1826, בתערוכה הראשונה של האקדמיה, הוא הציג 26 ציורים. הוא המשיך להציג ב-RHA עד 1859. באוקטובר 1832 נבחר קרגן לנשיא ה-RHA, לאחר התפטרותו של ויליאם קאמינג. הוא כיהן בתפקיד זה במשך 23 שנים. לקראת סוף כהונתו, קריגן ספג ביקורת על התערוכות הלא מוצלחות והחובות ההולכים וגדלים של ה-RHA וכן על מאמציו לבצע רפורמה בארגון. קרגן תמך במזכיר האקדמיה וברפורמטור המוביל, מייקל אנג'לו הייז, שלא היה פופולרי בקרב החברים הוותיקים. בשנת 1856, מתיו קנדריק נבחר לנשיא ה-RHA, אך קרגן לא קיבל את הבחירות והחזיק בחשבונות, במסמכים ובמפתחות של האקדמיה. הוא הודה בתבוסה באוקטובר 1857, כאשר ג'ורג' פיטרי נבחר לנשיא. כאשר אומץ דו"ח מקלאוד הממשלתי וחוקה חדשה, קרגן והייז הוחזרו לתפקידם. בשיא הקריירה שלו, קרגן נחשב לאחד מציירי הדיוקנאות הטובים ביותר בדבלין. הוא צייר דיוקנאות עבור אישים מפורסמים בחברה האירית. מאוחר יותר בחייו, הוא היה בתחרות מצד סטיבן קטרסון סמית, אך קרגן המשיך לצייר והשלים הזמנה ליצירת מזבח לפני שמת. מדיה וקבצים בנושא מרטין קרגן בוויקישיתוף Bryan, Michael (1886). "Cregan, Martin". In Graves, Robert Edmund (ed.). Bryan's Dictionary of Painters and Engravers (A–K). Vol. I (3rd ed.). London: George Bell & Sons. Clarke, Frances (2009). "Cregan, Martin". Dictionary of Irish Biography. Retrieved 2 December 2022. Strickland, Walter G. (1913). "Martin Cregan, Portrait Painter". A Dictionary of Irish Artists. Retrieved 2 December 2022. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרטין קרגן".
ניקולס ג'וזף קראולי

ניקולס ג'וזף קראולי (באנגלית: Nicholas Joseph Crowley;‏ 6 בדצמבר 1819 – 4 בנובמבר 1857) היה צייר ז'אנר ודיוקנאות אירי. הוא זכה להערכה רבה כצייר פורטרטים, והיה טוב במיוחד בציור קבוצות של דיוקנאות. קראולי נולד בדבלין ב-6 בדצמבר 1819. אביו, פיטר קראולי, נפטר ב-1835. היו לו שני אחים מבוגרים. כילד, קראולי נחשב לילד פלא אמנותי. הוא הוכשר לראשונה בבתי הספר של החברה המלכותית של דבלין (RDS) משנת 1827. לאחר מכן הוא נרשם כתלמיד באקדמיה המלכותית היברניאן (RHA) בשנת 1832, שהיה בן 13, לאחר שהציג שם לראשונה ב-1827 עם דיוקן של ד"ר ויליאם קרולי. ב-1833 הציג 6 דיוקנאות, והמשיך להציג עם ה-RHA עד מותו. מ-1828 עד 1830, ושוב ב-1832, קיבל קראולי מלגות מהאקדמיה המלכותית. קראולי התגורר בבלפסט בין השנים 1835 ל-1836, וצייר מספר רב של דיוקנאות כולל של פרנסיס מק'קרקן, אחיינה של מרי אן מק'קרקן, על עבודתו גילוי עתידות בעזרת כוס. ב-18 ביוני 1836 הוא נבחר כחבר ב-RHA, ולאחר מכן כחבר ב-27 במאי 1837, והפך לחבר הנבחר הצעיר ביותר באקדמיה. קראולי היה אחד מהחברים המייסדים של אגודת האמנים בבלפסט עם הקמתה ב-1836. תמונתו הראשונה הוצגה בלונדון ב-1835 באקדמיה המלכותית. לאחר מכן, עבודותיו הוצגו לעיתים קרובות בתערוכות האקדמיה המלכותית ובמוסד הבריטי. קראולי עבר ללונדון ב-1837, שם התגורר עד סוף חייו, וביקר מדי פעם בדבלין. הוא התגורר תחילה ברחוב קינג ויליאם 17, ואחר כך ברחוב פיצרוי העליון 13. קראולי נפטר בביתו ברחוב פיצרוי ב-4 בנובמבר 1857. אחיינו, הנרי קראולי (1842–1869) היה גם אמן שעבד והציג בדבלין. מדיה וקבצים בנושא ניקולס ג'וזף קראולי בוויקישיתוף Bryan, Michael (1886). "Crowley, Nicholas J.". In Graves, Robert Edmund (ed.). Bryan's Dictionary of Painters and Engravers (A–K). Vol. I (3rd ed.). London: George Bell & Sons. Clarke, Frances (2009). "Crowley, Nicholas Joseph". Dictionary of Irish Biography. Strickland, Walter G. (1913). "Nicholas Joseph Crowley, Portrait and Subject Painter". A Dictionary of Irish Artists. Retrieved 12 January 2023. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקולס ג'וזף קראולי".
ג'נרטור רקס

ג'נרטור רקס (באנגלית: Generator Rex) היא סדרת טלוויזיה מונפשת אמריקאית, מסוגת פעולה, הרפתקאות, מדע בדיוני ודרמה קומית, שנוצרה בהפקת Cartoon Network Studios בהשראת קומיקס גיבורי העל "M. Rex". הסדרה שודרה במקור בארצות הברית ב-Cartoon Network, החל מ-23 באפריל 2010 עד 3 בינואר 2013. בישראל הסדרה שודרה בדיבוב עברי בערוץ הילדים, החל מתחילת שנת הלימודים של שנת 2011 ועד 2013. לסדרה הופקו שלוש עונות ו-60 פרקים באורך 22 דקות, כמו כן הופק ספיישל טלוויזיוני הכולל קרוסאובר עם הסדרה "בן 10: החייזרים החדשים" בשם "בן 10 וג'נרטור רקס - האיחוד". הסדרה הייתה למוצלחת במיוחד וגם זכתה בפרס אמי בשנת 2010. בעקבות תאונה מסתורית התפשטות ברחבי כדור הארץ נאנו-מכונות שנקראים "ננייטים", ונכנסו לכל יצור חי. "הננייטים" גורמים ליצורים להשתנות ליצורים בשם "איבו", והם שולטים בכולם פרט לנער בן 15 בשם רקס. עלילת הסדרה עוקבת אחרי אותו הנער, שיכול לשלוט בננייטים מגופו וליצור מהם מכונות. ולסייעה לממשלה לעצור יצורים נוספים, שנוצרו בידי אותם ננייטים בזמן התאונה. רקס סאלאזאר (גיא רושיניאק) - נער שנתגלה בידי סוכן מיוחד בזמן אסון עולמי, בעודו ילד קטן הנמצא בסכנת חיים עקב השפעות ווירוס של "ננייטים" שנגרם מהאסון. לימים מתגלה כי אותו וירוס נתן לרקס יכולות מיוחדות המאפשרות לו לשלוט "בננייטים" ובעזרת ליצור מגופו מכונות ולרפאה אנשים אחרים שאצלם הננייטים יצאו משליטה. סוכן שש (צביקה פורמן) - הסוכן הבכיר שהציל את הילד רקס ושימש לו לדמות האבא המאמץ בעוד הוא מכניס אותו לשורות הארגון למלחמה "בננייטים" ומגלה על יכולותיו. קודם להגעת סוכן שש לארגון שימש בתור שכיר חרב, והיה נחשב לאדם השישי הכי מסוכן בעולם מה שנתן לו את כינויו. השיפנזה בובו (יורם יוספסברג) - שימפנזה מדבר שגודלה בידי ד"ר רבקה הולידיי ושוטפו וחברו של רקס בארגון. ד"ר רבקה הולידיי (צילי ינקו) - מדענית ראשית בארגון לטיפול "בננייטים" ושלקחה חלק במחקר של רקס המשמשת לו לדמות אם. אביר לבן (אלי לולאי) - שותפו לשעבר של סוכן שש ועכשיו מנהל הארגון הממשלתי למלחמה "בננייטים". נוח ניקסון (לירון לב) - חברו הקרוב ביותר של רקס. ואן קלייס (יובל סגל) - אחד הנבלים הראשיים. מדיה וקבצים בנושא ג'נרטור רקס בוויקישיתוף אתר האינטרנט הרשמי של ג'נרטור רקס "ג'נרטור רקס", במסד הנתונים הקולנועיים IMDb (באנגלית) "ג'נרטור רקס", באתר Rotten Tomatoes (באנגלית) "ג'נרטור רקס", באתר Metacritic (באנגלית) "ג'נרטור רקס", במסד הנתונים הקולנועיים KinoPoisk (ברוסית) ג'נרטור רקס, במיזם "אישים" לתיעוד היצירה הישראלית Generator Rex, Generator Rex Wiki (באנגלית) ג'נרטור רקס, באתר www.ishim.co.il Generator Rex, Television Academy (באנגלית) Generator Rex (TV Series 2010–2013) - IMDb (באנגלית אמריקאית), נבדק ב-2023-06-11 Generator Rex | Free Videos and Online Games From the TV Show | Cartoon Network, web.archive.org, ‏2014-07-18 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ביון (סדרת לוויינים)

ביון (ברוסית:Бион) סדרת לוויינים שפותחה בברית המועצות ושיגורים נמשכו ברוסיה. הלוויינים היו מיועדים למחקרים שונים בתחום ביולוגיה. הלוויינים פותחו במרכז הטילים והחלל פרוגרס על בסיס לוויין זניט 2M. משקל הלווין היה 5,400 ק"ג. בתוך הלוויין התווספה מערכת תומכת חיים שיכלה לתפקד כ-30 ימים. החל מלוויין "ביון 6" התווסף תא מתאים לקופים. בהכנת הניסויים ברוב השיגורים השתתפו מספר מדינות. בהתאם לתוכנית אמריקאית בוצעו כ-100 ניסויים בשיגורים שונים. עד לשנת 2013 כל השיגורים בוצעו מקוסמודרום בייקונור בעזרת משגר לוויינים וחלליות מסדרת סויוז. בשנת 2013 שיגור בוצע מקוסמודרום בייקונור. מדיה וקבצים בנושא ביון בוויקישיתוף תיאור הלוויינים תיאור מפורט של הלוויינים (החל מדף 53) (ברוסית) תיאור ניסויים בלוויין ביון 3 תיאור ניסויים בלוויין ביון 4 תיאור ניסויים בלוויין ביון 5 תיאור ניסויים בלוויין ביון 6 תיאור ניסויים בלוויין ביון 7 תיאור ניסויים בלוויין ביון 8 תיאור ניסויים בלוויין ביון 9 תיאור ניסויים בלוויין ביון 10 תיאור ניסויים בלוויין ביון 11 תיאור ניסויים בלוויין ביון M1 Fundamental Space Biology, web.archive.org, ‏2007-08-02
נייקלהרפה

נייקלהרפה (משוודית: Nyckelharpa ברבים: Nyckelharpor) הוא כלי קשת. פירוש שמו הוא כינור-קלידים. לכלי מערכת קלידי עץ לאורך צווארו השולטים בגובה הצליל המופק מהמיתרים, בדומה למנגנון הקיים בהארדי גארדי, אך בניגוד להארדי גארדי, מנגנים עליו באמצעות קשת. על פי רוב מנגנים בכלי כשהוא תלוי ברצועה מהכתף. מקורו ההיסטורי של הכלי אינו ידוע, אך העדויות ההיסטוריות לגביו נפוצות בשוודיה יותר מאשר במקומות אחרים. העדות המוקדמת ביותר לגביו בשוודיה היא מתבליט המתוארך לסביבות שנת 1350 שנמצא בכנסיית קלונגה בגוטלנד. במאה ה-17 הפך הכלי לעממי ופופולרי במחוז אופלנד בשוודיה, והתפשט ברחבי המדינה במאות הבאות, כשבמאה ה-19 כבר הופיע בקונצרטים בסטוקהולם. בתחילת המאה ה-20 הפך לכלי אופיינו לצד הכינור עבור מוזיקה עממית שוודית, ויש הרואים בו כיום את כלי הנגינה הלאומי השוודי. הפריט העתיק ביותר של הכלי ששרד מתוארך לשנת 1526 והוא חלק מאוסף זורן שביישוב מורה. עדות ראשונה על הכלי בתבליט בכנסיית קלונגה בגוטלנד, שוודיה. סביבות שנת 1350 תיעוד של הכלי מהפרסקו בפלאצו פובליקו שבסיינה, איטליה, 1408 מלבד שוודיה, תיאורים מוקדמים של הכלי נמצאו גם בדנמרק, באיטליה ומקומות נוספים באירופה. העדות המוקדמת ביותר היא בפרסקו מ-1408 של תדאו ברטולו בפאלאצו פובליקו שבסיינה, איטליה, המתאר מלאך מנגן בכינור-קלידים. המונח הגרמני, Schlüsselfidel ("כינור קלידים"), מוזכר בחיבור Theatrum Instrumentorum שנכתב בשנת 1620 על ידי נגן העוגב הגרמני מיכאל פראטוריוס (1571–1621). בסוף שנות ה-20 של המאה ה-20 פיתח אוגוסט בוהלין את הכלי, הפך אותו לכרומטי ושינה את הקשת לקשת ישרה, כשהוא מעצב את הכלי בצורה יותר כינורית. המלחין, נגן ויוצר של נייקלהרפור אריק סלהלשטורם השתמש בכלי וסייע להגביר את הפופולריות שלו באמצע המאה ה-20. בשנות ה-60 וה-70 של המאה ה-20 נרשמה התעוררות מחודשת בפופולריות של הנייקלהרפה, עם אמנים בולטים כמו מרקו אמברוסיני (איטליה וגרמניה), סטור סהלסטרום, פיטר פומה הדלונד ונילס נורדסטרום. המשך השכלול של הכלי תרם גם הוא לעלייה בפופולריות, כאשר בוני כלים כמו ז'אן קלוד קונדי ואנט אוסאן עסקו בפיתוחו. בשנות ה-90 הוכרה המקלהרפה כאחד הכלים הנלמדים במחלקה למוזיקה עממית של הקולג' המלכותי למוזיקה בסטוקהולם (Kungliga Musikhögskolan). הוא השתלב במספר להקות כמו Väsen, Hedningarna, קבוצת המוזיקה העממית הפינית Hyperborea והלהקות השוודיות של מוזיקת העם Dråm ו-Nordman, ונעשה בו שימוש גם בהקשרים מוזיקליים שאינם סקנדינביים, למשל על ידי הנגנית הספרדית אנה אלקאיד, הזמרת והרב-אינסטרומנטליסטית האנגלית אנה טאם, וסנדרה שמיט מ-Storm Seeker. הארדי גארדי מדיה וקבצים בנושא נייקלהרפה בוויקישיתוף תומאס רות' מנגן על הכלי ביוטיוב